Forestillinger om magisk hamskifte gjelder også flere historier i gresk og romersk mytologi, for eksempel havguden Protevs som skifter form for å unndra seg oppgaver, og succubus-demonen som antar kvinneskikkelse for å forføre og skade. Andre eksempler er den arabiske ørkendemonen ghoul, som kan omskape seg til hyene, og kitsune i japansk mytologi, en kvinnelig lykkebringer i form av en rødrev som kan skifte ham til menneske. I en mengde folkeeventyr opptrer dyr og mennesker i endret skikkelse. Mens den generelle betegnelsen for slikt hamskifte vanligvis er («formskifting») på engelsk, brukes («hudgjenger» eller «hamløper») om tilsvarende tradisjoner blant navajo-indianerne. Mytologiske forestillinger om hel eller delvis forvandling fra menneske til dyr kan også kalles teriantropi (zooantropi).